EkBass/fiwiki-20250220-pages-articles huggingface dataset:
Mary Elizabeth Braddon

Mary Elizabeth Braddon, myös M. E. Braddon (1837−1915Braddon, Mary Elizabeth, Tietosanakirja osa 11, palstat 171, Täydennysosa, Tietosanakirja Osakeyhtiö 1922) oli englantilainen kirjailija. Hän on kirjoittanut runsaasti jännitysromaaneja, joissa keskeistä on Englannin yhteiskunnallisten olojen realistinen kuvaus. Kirjallisesti ne ovat kepeitä viihderomaaneja, kuten Lady Audley’s Secret (suom. Hänen salaisuutensa), Asphodel, The Venetians, Ishmael, Aurora Floyd.Braddon, Mary Elizabeth, Tietosanakirja osa 1, palsta 1203−1204, Tietosanakirja Osakeyhtiö 1909 ==Suomennetut teokset== * Hänen salaisuutensa (Lady Audley's secret); suomentanut Valfrid Hedman. Hämeenlinna: Karisto 1919 * Stella (One Thing Needful), Helsinki: SKS 1906. * "Hyytävä syleily", novelli antologiassa Vampyyrit ja hahmonvaihtajat, suom. Hannu Tervaharju, Kirjalito 2012 ISBN 978-951-28-5473-8 == Lähteet == ==Aiheesta muualla== *Vapaasti ladattavia Mary E. Braddonin e-kirjoja Projekti Lönnrotissa Luokka:Englantilaiset kirjailijat Luokka:Vuonna 1837 syntyneet Luokka:Vuonna 1915 kuolleet
Uinti kesäolympialaisissa 2020 – miesten 10 kilometrin avovesiuinti

Miesten 10 kilometrin avovesiuinti Tokion kesäolympialaisissa 2020 kilpaillaan 5. elokuuta Odaiba Marine Parkissa. ==Karsinnat== Olympialaisiin pääsee 25 uimaria. Yhdestä maasta saa osallistua korkeintaan kaksi urheilijaa. 10 urheilijaa valitaan MM-kilpailujen 2019 perusteella. Yhdeksän valitaan erillisen karsintatapahtuman perusteella. Loput viisi paikkaa jaetaan maanosittain. Isäntämaa Japanille on varattu yksi kiintiöpaikka. ===Paikan varmistaneet urheilijat=== ==Lähteet== miesten 10 km avovesi
Uinti kesäolympialaisissa 2020 – naisten 10 kilometrin avovesiuinti

Naisten 10 kilometrin avovesiuinti Tokion kesäolympialaisissa 2020 kilpaillaan 4. elokuuta 2021 Odaiba Marine Parkissa. ==Karsinnat== Olympialaisiin pääsee 25 uimaria. Yhdestä maasta saa osallistua korkeintaan kaksi urheilijaa. 10 urheilijaa valitaan MM-kilpailujen 2019 perusteella. Yhdeksän valitaan erillisen karsintatapahtuman perusteella. Loput viisi paikkaa jaetaan maanosittain. Isäntämaa Japanille on varattu yksi kiintiöpaikka. ===Paikan varmistaneet urheilijat=== ==Lähteet== naisten 10 km avovesi
Fabbrico

Fabbrico on 6627 asukkaan pohjois-italialainen kunta Reggio Emilian maakunnassa Emilia-Romagnassa. Kunta sijaitsee noin 23,5 km koilliseen Reggio nell'Emiliasta ja rajoittuu suoraan Modenan maakuntaan. == Historia == Vuonna 772 Fabbricon kylä mainitaan ensimmäisen kerran asiakirjassa. == Talous == Maatalouskoneiden valmistaja ARGO sijaitsee Fabriccossa. Kylässä valmistetaan Landini- ja McCormick- merkkisä traktoreita. == Liikenne == Rolo ja Novi di Modena kuntien kanssa on yhteinen rautatieasema Verona - Mantua - Modena -linjalla. Moottoritie A22 kulkee kohti Brenneriä. == Lähteet == Luokka:Reggio Emilian maakunnan kunnat
Gennadi Vavilov

Gennadi Aleksejevitš Vavilov (; s. 7. toukokuuta 1932 Abdulino)Геннадий Алексеевич Вавилов Национальная библиотека Республики Карелия on venäläinen säveltäjä.Vavilov G. Children's Corner for piano Compozitor, Saint Petersburg Vavilovin opettajiin kuuluivat Jevgeni Messner, Jevgeni Golubev ja Orest Jevlahov. Hän valmistui Leningradin konservatoriosta vuonna 1966 ja suoritti opintoja myös Moskovassa. Vuodesta 1966 lähtien hän on asunut ja työskennellyt Petroskoissa. Vavilovin tuotannon joukossa on pianomusiikkia, kuten 16 sonaattia, 14 sarjaa ja miniatyyrejä. Vavilov on musiikissaan hyödyntänyt karjalaisia ja suomalaisia kansanomaisia aineksia. Vavilovilla on Karjalan kansantaiteilijan arvo. Hän on toiminut professorina Petroskoin Glazunov- valtionkonservatoriossa. Kostamuksessa avattiin vuodenvaihteessa 2000–2001 Vavilovin mukaan nimetty musiikkikoulu.09.01.2001 - Press-Service of the Government RK Informs The Official Karelia Vuodesta 2002 lähtien Kostomuskhassa on kahden vuoden välein järjestetty Vavilovin mukaan nimetty kansainvälinen pianokilpailu.VII International open competition of pianists of the Barents-region named after Gennady Vavilov The Petrozavodsk State Glazunov Conservatoire == Lähteet == Luokka:Venäläiset säveltäjät Luokka:Neuvostoliittolaiset säveltäjät Luokka:Vuonna 1932 syntyneet Luokka:Elävät henkilöt
Aanaar (ravintola)

Ravintola Aanaar on Inarissa Wilderness Hotel Juutuan yhteydessä toimiva ravintola, joka vuonna 2019 valittiin Suomen 50 parhaan ravintolan joukkoon ja jonka Suomen Gastronomien Seura on nimennyt vuoden ravintolaksi vuonna 2020. Gastro Helsinki 2020 -messuilla Suomen 50 parasta ravintolaa -äänestyksessä Aanaar pääsi sijalle 23. Hotelli ja ravintola sijaitsevat Juutuanjoen rannalla. ==Historiaa== Hotelli Kultahovi on perustettu vuonna 1937. Se jouduttiin sulkemaan syyskuussa 1944, ja saksalaiset polttivat sen marraskuussa samana vuonna. Uusi hotelli valmistui vuonna 1956. Vuosina 1966–86 hotellia hoiti Maija Nikula. Hän siirtyi hotellin omistajaksi vuonna 1987, kun Suomen Matkailuliitto oli päättänyt lopettaa hotellin omistajana. Seuraavat 20 vuotta Maija Nikula johti hotellia, mutta sitten tapahtui sukupolvenvaihdos, jossa hotellin johtajaksi tuli hänen tyttärensä Kaisu Nikula ja ravintolan keittiömestariksi tuli tämän veli Heikki Nikula. Hotellin ravintola on toiminut nykyisellä konseptillaan vuodesta 2008 alkaen. ==Ravintola nykyään== Ravintolan tyyli on modernin pohjoismainen, ja sen esikuvia ovat ravintolat Noma ja Fäviken. Se myös ammentaa inarinsaamelaisesta perinteestä kekseliäitä annoksia. Punalihaisten kalojen ja siian lisäksi tarjolla on haukea, taimenta ja rautua. Lisäksi esim. jäkälää, naavaa, männynkaarnaa, kuusenkerkkää, maarianheinää, ja marinoituja männynkäpyjä. Metsä-nimisessä jälkiruuassa käytetään aineksina pettukakkua, marjoja, kuusenhavugranitea ja herkkutattijäätelöä. Suomen Gastronomien Seuran arvion mukaan ravintolan vahvuuksia ovat sen ainutlaatuiset raaka-aineet. Edellä mainittujen lisäksi niihin kuuluvat myös pohjoinen ketunleipä eli haproa, väinönputki, pakurikääpä, josta tehdään teetä, sekä koivunlehdet, joilla maustetaan sorbettia. Luonnollisesti käytetään myös marjoja, mustikkaa, puolukkaa, hillaa, pihlajanmarjaa, sekä sieniä ja villiyrttejä. Raaka-aineita ammennetaan ravintolan takaovelta alkaen ja yli Lapin aina Jäämereltä saakka. “Tämän ravintolan kuuluu sijaita Inarissa, muualla se ei olisi samanlainen,” sanoo keittiömestari Heikki Nikula. Salin puolella on TV-ruutu, josta voi seurata kalojen elämää veden alla Juutuanjoessa. Myös revontulia voi seurata ravintolan ikkunoista. == Lähteet == Luokka:Suomen gastronomien seuran vuoden ravintolat Luokka:Ravintolat Suomessa Luokka:Inari
TPS (täsmennyssivu)

TPS voi tarkoittaa muun muassa seuraavia:. * Turun Palloseura * Turun Pursiseura * Toyotan tuotantojärjestelmä (Toyota Production System, TPS).
Bagdat Ämirejev

Bagdat Kultajuly Ämirejev (; s. 1959 Šolakkorgan, Kazahstan) on kazakstanilainen diplomaatti ja virkamies. Hän on ollut Kazakstanin pääministerin neuvonantaja vuodesta 2014 lähtien ja Turkkilaisten maiden neuvoston pääsihteeri vuodesta 2018 lähtien. == Ura == Ämirejev toimi kääntäjänä Jemenissä 1980–1981, työskenteli Neuvostoliiton Damaskoksen- suurlähetystössä vuosina 1982–1985 ja oli Kazakstanin valtionyliopistossa luennoitsijana 1985–1988. Hän työskenteli Neuvostoliiton Bagdadin- suurlähetystössä vuosina 1988–1991. Ämirejev oli Kazakstanin ulkoministeriön Lähi-idän osaston päällikkönä 1992–1994 sekä Lähi-idän ja Afrikan osaston päällikkönä vuosina 1995–1996. Vuosina 1996–2002 Ämirejev nimitettiin suurlähettilääksi ja hän oli Kazakstanin suurlähettiläs Saudi-Arabiassa ja samanaikaisesti akkreditoituna Bahrainiin, Kuwaitiin, Omaniin ja Yhdistyneisiin arabiemiirikuntiin. Tässä suurlähettilään tehtävässä hän oli myös Kazakstanin pysyvä edustaja Islamilaisessa yhteistyöjärjestössä. Vuosina 2002–2008 Ämirejev oli Kazakstanin suurlähettiläänä Egyptissä ja samanaikaisesti akkreditoituna useaan alueen maahan, kuten Jordaniaan, Libanoniin, Libyaan ja Marokkoon. Tässä suurlähettilään tehtävässä hän oli myös koordinoiva suurlähettiläs Afrikan valtioihin ja Kazakstanin pysyvä edustaja Islamilaisessa koulutus-, tiede- ja kulttuurijärjestössä (ISESCO). Vuosina 2008–2011 Ämirejev oli Kazakstanin suurlähettiläs Turkissa ja samanaikaisesti akkreditoituna Albaniaan. Vuosina 2011–2017 hän oli Kazakstanin suurlähettiläänä Iranissa. Ämirejev on ollut Kazakstanin erikoislähettiläs Lähi-itään ja Afrikkaan vuodesta 2015 lähtien. Ämirejev on ollut Kazakstanin pääministerin neuvonantaja vuodesta 2014 lähtien. Turkkilaisten maiden neuvoston kuudenessa huippukokouksessa 3. syyskuuta 2018 Ämirejev nimitettiin neuvoston pääsihteeriksi. == Koulutus ja kirjallinen tuotanto == Ämirejev on valmistunut Tadžikistanin valtionyliopistosta pääaineenaan itämainen kulttuuri. Hän osaa kazakkia, venäjää, arabiaa, englantia, turkkia ja persiaa. Ämirejev on kirjoittanut useita kirjoja ja artikkeleita Kazakstanin ulkosuhteista, alueellisista ja kansainvälisistä kysymyksistä ja diplomatiikasta yleisesti. == Yksityiselämä == Ämirejev on naimisissa ja hänellä on kolme lasta. == Lähteet == == Aiheesta muualla == Luokka:Diplomaatit Luokka:Kazakstanilaiset henkilöt Luokka:Vuonna 1959 syntyneet Luokka:Elävät henkilöt
Ryan Graves

Ryan Graves (s. 21. toukokuuta 1995 Yarmouth, Nova Scotia, Kanada) on kanadalainen jääkiekkoilija, joka pelaa NHL-seura Pittsburgh Penguinsissa. Pelipaikaltaan Graves on puolustaja. Lokakuussa 2020 Graves teki Colorado Avalanchen kanssa kolmevuotisen jatkosopimuksen, jonka cap hit on 3,16 miljoonaa dollaria. https://www.sportsnet.ca/nhl/avalanche-sign-defenceman- ryan-graves-three-year-contract/ Heinäkuussa 2021 Graves kaupattiin New Jersey Devilsiin vaihdossa Mihail Maltseviin ja toisen kierroksen varausvuoroon vuoden 2021 varaustilaisuudessa. https://www.sportsnet.ca/nhl/article/avalanche-trade-ryan-graves-devils- mikhail-maltsev-second-round-pick/ Heinäkuussa 2023 Graves teki vapaana agenttina Pittsburgh Penguinsin kanssa kuuden vuoden ja yhteensä 27 miljoonan dollarin arvoisen sopimuksen. https://www.nhl.com/penguins/news/penguins- agree-to-terms-with-ryan-graves-on-a-six-year-contract/c-345167086 == Lähteet == Luokka:Kanadalaiset jääkiekkoilijat Luokka:Pittsburgh Penguinsin pelaajat Luokka:New York Rangersin varaamat pelaajat Luokka:Vuonna 1995 syntyneet Luokka:Elävät henkilöt
Nick Paul

Nick Paul (s. 20. maaliskuuta 1995 Mississauga, Ontario, Kanada) on kanadalainen jääkiekkoilija, joka pelaa Tampa Bay Lightningin organisaatiossa. Paul ratkaisi Kanadalle maailmanmestaruuden jääkiekon 2021 MM-finaalin jatkoajalla Suomea vastaan. == Lähteet == Luokka:Kanadalaiset jääkiekkoilijat Luokka:Tampa Bay Lightningin pelaajat Luokka:Dallas Starsin varaamat pelaajat Luokka:Jääkiekon maailmanmestarit Luokka:Vuonna 1995 syntyneet Luokka:Elävät henkilöt
Voimistelu kesäolympialaisissa 2020 – miesten joukkuekilpailu

Miesten voimistelun joukkuekilpailu Tokion olympialaisissa 2020 kilpaillaan 26. heinäkuuta 2021 Ariake Gymnastics Centressä. ==Lähteet== Miesten voimistelun joukkuekilpailu
Voimistelu kesäolympialaisissa 2020 – naisten joukkuekilpailu

Naisten voimistelun joukkuekilpailu Tokion olympialaisissa 2020 kilpaillaan 27. heinäkuuta 2021 Ariake Gymnastics Centressä. ==Lähteet== Naisten voimistelun joukkuekilpailu
Voimistelu kesäolympialaisissa 2020 – miesten moniottelu

Miesten voimistelun moniottelu Tokion olympialaisissa 2020 kilpaillaan 28. heinäkuuta 2021 Ariake Gymnastics Centressä. ==Lähteet== Miesten voimistelun moniottelu
Voimistelu kesäolympialaisissa 2020 – naisten moniottelu

Naisten voimistelun moniottelu Tokion olympialaisissa 2020 kilpaillaan 29. heinäkuuta 2021 Ariake Gymnastics Centressä. ==Lähteet== Naisten voimistelun moniottelu
Voimistelu kesäolympialaisissa 2020 – miesten permanto

Miesten permanto Tokion olympialaisissa 2020 kilpaillaan 1. elokuuta 2021 Ariake Gymnastics Centressä. ==Lähteet== Miesten permanto
Voimistelu kesäolympialaisissa 2020 – naisten permanto

Naisten permanto Tokion olympialaisissa 2020 kilpaillaan 2. elokuuta 2021 Ariake Gymnastics Centressä. ==Lähteet== Naisten permanto
Voimistelu kesäolympialaisissa 2020 – miesten hyppy

Miesten hyppy Tokion olympialaisissa 2020 kilpaillaan 2. elokuuta 2021 Ariake Gymnastics Centressä. ==Lähteet== Miesten hyppy
Voimistelu kesäolympialaisissa 2020 – naisten hyppy

Naisten hyppy Tokion olympialaisissa 2020 kilpaillaan 1. elokuuta 2021 Ariake Gymnastics Centressä. ==Lähteet== Naisten hyppy
Voimistelu kesäolympialaisissa 2020 – miesten hevonen

Miesten hevonen Tokion olympialaisissa 2020 kilpaillaan 1. elokuuta 2021 Ariake Gymnastics Centressä. ==Lähteet== Miesten hevonen
Voimistelu kesäolympialaisissa 2020 – miesten renkaat

Miesten renkaat Tokion olympialaisissa 2020 kilpaillaan 2. elokuuta 2021 Ariake Gymnastics Centressä. ==Lähteet== Miesten renkaat
Voimistelu kesäolympialaisissa 2020 – miesten nojapuut

Miesten nojapuut Tokion olympialaisissa 2020 kilpaillaan 3. elokuuta 2021 Ariake Gymnastics Centressä. ==Lähteet== Miesten nojapuut
Voimistelu kesäolympialaisissa 2020 – miesten rekki

Miesten rekki Tokion olympialaisissa 2020 kilpaillaan 3. elokuuta 2021 Ariake Gymnastics Centressä. ==Lähteet== Miesten rekki
Voimistelu kesäolympialaisissa 2020 – naisten eritasonojapuut

Naisten eritasonojapuut Tokion olympialaisissa 2020 kilpaillaan 1. elokuuta 2021 Ariake Gymnastics Centressä. ==Lähteet== Naisten eritasonojapuut
Voimistelu kesäolympialaisissa 2020 – naisten puomi

Naisten puomi Tokion olympialaisissa 2020 kilpailtiin 3. elokuuta 2021 Ariake Gymnastics Centressä. ==Lähteet== Naisten puomi
BMW 6-sarja (E63)

BMW E63 on BMW 6-sarjan toisen sukupolven malli, jota valmistettiin vuosina 2003–2010. Se korvasi edeltäneen E24-mallin, jonka valmistus oli päättynyt vuonna 1989. Mallin seuraajaksi tuli BMW F13. == BMW 6-sarja (E63) 2003–2010 == BMW E63 esiteltiin Frankfurtin autonäyttelyssä syyskuussa 2003. Se perustuu tekniikaltaan 5-sarjaan (E60). Kangaskattoinen cabriolet (koritunnus E64) esiteltiin tammikuussa 2004 Detroitin autonäyttelyssä. Malliston huipulle esiteltiin Geneven autonäyttelyssä maaliskuussa 2005 M6, jossa on moottorina 5,0-litrainen V10 teholtaan 500 hevosvoimaa. Voimansiirtona on seitsemänportainen SMG-sekventaalivaihteisto. Avomallinen M6 esiteltiin Lontoon autonäyttelyssä seuraavan vuoden heinäkuussa. Vuonna 2007 M6 tuli ainoastaan Pohjois-Amerikassa saataville kuusivaihteisella manuaalivaihteistolla, mutta valmistusmäärät olivat pieniä, vain muutamia satoja kappaleita. Vuonna 2007 tehtiin muutoksia muun muassa etupuskurin ilmanottoaukkoihin. Uudistunut malli esiteltiin Frankfurtin autonäyttelyssä syyskuussa. == Lähteet == == Aiheesta muualla == 6-sarja (E63) Luokka:S-segmentin autot Luokka:2000-vuosikymmenen autot Luokka:2010-luvun autot
Toomas Vavilov

Toomas Vavilov (s. 15. heinäkuuta 1969 Tallinna) on virolainen klarinetisti, kapellimestari ja kuoronjohtaja.Toomas Vavilov Estonian Music Information Centre Vavilov opiskeli Tallinnan musiikkilukiossa vuosina 1982–1988 ja valmistui Viron musiikki- ja teatteriakatemiasta vuonna 1992 klarinetistina Hannes Altrovin opettamana. Hän on osallistunut Karl Leisterin Berliinissä ja Ivan Mozgovenkon Moskovassa pitämille klarinetistien mestarikursseille. Vuosina 1996–1998 Vavilov suoritti orkesterinjohdon opintoja Viron musiikki- ja teatteriakatemiassa Jüri Alpertenin johdolla. Lisäksi hän on saanut orkesterinjohdossa opetusta Jonas Aleksalta ja Roman Matsovilta. Vavilov teki vuonna 1988 debyyttinsä orkesterin klarinetistina Peeter Liljen johtaman Viron kansallisen sinfoniaorkesterin kanssa. Hän sai vuonna 1990 toisen palkinnonToomas Vavilov: Eesti interpeedil läheb nii hästi, kui läheb Eesti riigil Ajakiri Muusika Viron puupuhallinsoittajien kilpailussa. Vuosina 1993–1997 Vavilov opetti klarinetinsoittoa Tallinnan Georg Ots -musiikkikoulussa, ja vuonna 2001 hän aloitti toimimisen Viron musiikki- ja teatteriakatemian orkesteriluokan opettajana ja oppilaitoksen orkesterin kapellimestarina. Hän on toiminut myös saman akatemian vaski- ja puhallinsoitinten laitoksen johdossa.Toomas Vavilov Pärnu Music Festival Vuoteen 2006 Vavilov soitti klarinettia Viron kansallisessa sinfoniaorkesterissa, jossa myös toimi vuodesta 2004 toisena kapellimestarina. Vuosina 2006–2008 hän toimi Vanemuine-teatterin musiikillisena johtajana ja sen orkesterin pääkapellimestarina. Vavilov on solistina esiintynyt sellaisten kapellimestarien kuin Eri Klasin, Paul Mägin, Peeter Saanin, Aivar Mäen ja Christopher Adeyn johdolla. Hänen pianosäestäjiinsä ovat kuuluneet Peep Lassmann, Lauri Väinmaa, Nata-Ly Sakkos ja Kairi Vavilov. Hänen yhteistyökumppaniensa joukossa ovat olleet myös muiden muassa Arvo Leibur, Jüri Gerretz, Henry-David Varema, Teet Järvi ja Tiia Tenno. Vavilov on esiintynyt solistina kansainvälisesti esimerkiksi monissa Euroopan maissa ja Australiassa. Häntä varten ovat säveltäneet uusia teoksia muiden muassa Urmas Sisask, Eino Tamberg, Ester Mägi, René Eespere, Lepo Sumera ja Raimo Kangro. Vavilov on myös esiintynyt monien kamarikokoonpanojen, kuten NYYD Ensemblen kanssa. Hän on levyttänyt sekä klarinetistina että kapellimestarina. Vavilovin saamien tunnustusten joukossa on hänelle vuonna 2019 myönnetty Viron musiikkineuvoston palkinto. == Lähteet == Luokka:Virolaiset klarinetistit Luokka:Virolaiset kapellimestarit Luokka:Virolaiset kuoronjohtajat Luokka:Vuonna 1969 syntyneet Luokka:Elävät henkilöt
Naisten Suomi–Ruotsi-yleisurheilumaaottelu 1965

Vuoden 1965 Suomi–Ruotsi-maaottelu käytiin Tukholman Olympiastadionilla 4. ja 5. syyskuuta. ==Tulokset== Lopputulokset pisteet Suomi 52 Ruotsi 65 Tulokset (S=Suomi, R=Ruotsi) Laji 1. 2. 3. 4. 100 m U-B. Wieslander (R) 12,1 s K. Wallgren (R) 12,3 s H. Turpeinen (S) 12,4 s B. Johansson-Blomberg (S) 12,5 s 200 m K. Wallgren (R) 24,7 s U-B. Wieslander (R) 24,7 s E. Haimi (S) 25,4 s H. Turpeinen (S) 25,7 s 400 m G. Olafsson (R) 56,3 s E. Östberg (R) 56,3 s E. Haimi (S) 56,4 s E-L. Kalliolahti (S) 59,1 s 800 m G. Olausson (R) 2.11,1 min.s G. Wibrandt (R) 2.13,6 min.s E. Pellinen (S) 2.14,2 min.s E-L. Kalliolahti (S) 2.20,3 min.s 80 m aidat S. Norrlund (S) 11,4 s G. Karlmark (R) 11,5 s U-B. Wieslander (R) 11,5 s M. Kullas (S) 11,8 s 4 x 100 m viesti Ruotsi 47,2 s Suomi 48,2 s Pituus M.Koivusaari (S) 603 cm U. Olsson (R) 579 cm A-L. Laihorinne (S) 553 cm B. Höög (R) 550 cm Korkeus A. Falkengren (R) 161 cm M. Lindtholdt (R) 161 cm R. Bister (S) 158 cm G. Nordlund (S) 155 cm Kiekko M. Mäkinen (S) 49,50 m S. Kauppinen (S) 43,71 m L. Sandgren (R) 41,93 m K. Sahlin (R) 40,23 m Keihäs R. Mustonen (S) 45,76 m E. Fridman (R) 44,26 m L. Mielonen (S) 43,66 m G-B. Liljegren (R) 41,32 m Kuula M. Mäkinen (S) 14,71 m G-B. Flink (R) 14,65 m L. Ruotsi (S) 13,04 m B. Johansson (R) 12,68 m ==Lisätietoa== * lajeissa pisteet 5, 3, 2, 1 ja viestissä pisteet 5, 2 * kuulantyönnössä Flink työnsi uuden Ruotsin ennätyksen * pituushypyssä Koivusaari hyppäsi uuden Suomen ennätyksen * 800 m:n juoksussa Olaussonin voittoaika oli uusi Ruotsin ennätys ==Lähteet== * Helsingin Sanomat 5.9. ja 6.9. v. 1965 Luokka:Suomi–Ruotsi-maaottelu
Sebastian Brant

Sebastian Brant (1457−1521) oli saksalainen oppinut ja kirjailija. Hän tutki Baselin yliopistossa humanistisia tieteitä ja oikeustieteitä ja oli siellä molempien oikeuksien opettajana. Vuodesta 1503 hän oli Strassburgin kaupunginkirjurina ja osallistui kaupungin julkisiin, myöskin valtiollisiin asioihin. Hänen teoksistaan ovat huomattavimmat hänen versionsa Freidankista sekä Das Narrenschiff (1494, 'Narrienlaiva'), joka on satiirinen, moralisoiva runoelma ja kuvaa hölmöjen ja narrien matkaa Narragoniaan. Kertomus esittää lukijalle useita, vaikka hieman yksitoikkoiselta vaikuttavia narrintyyppejä.Brant, Sebastian, Tietosanakirja osa 1, palsta 1223, Tietosanakirja Osakeyhtiö 1909 == Lähteet == ==Kirjallisuutta== * Liisa Rantanen, Saksan yhteiskuntaolot myöhäiskeskiajalla Sebastian Brantin kuvaamina, pro gradu, Helsingin yliopisto, 1967 ==Aiheesta muualla== Luokka:Saksalaiset kirjailijat Luokka:Vuonna 1457 syntyneet Luokka:Vuonna 1521 kuolleet
Wilhelm von Braun

Wilhelm August Detlof von Braun (1813−1860) oli ruotsalainen novellisti ja runoilija, alkuaan upseeri. Braun oli pilarunoelmien ja satiirien ansiosta suosittu tukholmalaisen keskiluokan runoilija, joskin hänen rohkeasanaisuuttaan vähän arkailtiinkin. Satiireissa, joissa Braun on onnistunein, ilmenee hänen vastenmielisyytensä kaikkea teennäistä yhteiskuntasovinnaisuutta vastaan sekä hänen todellisuudentajunsa. Onnistunein hän on raikkaissa luonnonkuvauksissaan.Braun, Vilhelm August Detlof von, Tietosanakirja osa 1, palsta 1234, Tietosanakirja Osakeyhtiö 1909 ==Suomennetut teokset== * Teiden yhtyessä, Helsinki: Kirja 1924. Sarja: Helmi- sikermä, n:o 13. == Lähteet == ==Aiheesta muualla== Luokka:Ruotsalaiset kirjailijat Luokka:Vuonna 1813 syntyneet Luokka:Vuonna 1860 kuolleet
Teet Järvi

Teet Järvi (s. 22. huhtikuuta 1958) on virolainen sellisti.MUUSIKALINE TUND. Kutsumuselt muusik - Teet Järvi ERR ArhiivTeet Järvi Pärnu Music Festival Järvi opiskeli Laine Leichterin johdolla Tallinnan musiikkilukiossa ja Peeter Paemurrun johdolla Tallinnan konservatoriossa, josta valmistui vuonna 1981. Hän täydensi opintojaan Moskovassa opettajinaan Natalija Šahovskaja, Mihail Homitser ja Ivan Monighetti. Vuonna 1974 Järvi sai ensipalkinnon kansainvälisessä sellokilpailussa Tšekkoslovakiassa. Hän sai myös ensipalkinnot niin kansallisessa (1981) kuin Baltian-kilpailussakin (1976). Vuosina 1982–1990 hän työskenteli ensisellistinä Viron kansallisessa sinfoniaorkesterissa. Hän on esiintynyt Euroopan maissa, entisen Neuvostoliiton alueilla sekä Yhdysvalloissa sooloresitalistina, kamarimuusikkona ja orkesterin solistina. Vuonna 1993 Järvi aloitti työt Suomessa, jossa hän on soittanut Sinfonia Lahdessa ja opettanut Lahden konservatoriossa. Järvi kuuluu muusikkosukuun; hän on Neeme Järven veljen, Vallo Järven poika. Hänen vaimonsa on pianisti Mari Järvi, jonka kanssa hänellä on viisi lasta, joista kukin on myös muusikko.Järvi's Järvi Summer Festival == Lähteet == Luokka:Virolaiset sellistit Luokka:Vuonna 1958 syntyneet Luokka:Elävät henkilöt
Ernst Brausewetter

Ernst Brausewetter (1863−1904) oli saksalainen kirjailija ja kääntäjä, joka kohdisti huomionsa erityisesti Pohjoismaihin ja niiden kirjallisuuteen. Niinpä hän on julkaissut Nordische Meisternovellen (1896) ja Finland im Bilde seiner Dichtung und seine Dichter (1899). Hän saksansi pohjoismaisia kirjailijoita, kuten Henrik Ibsenin, Jonas Lien, Arne Garborgin, J. L. Runebergin ynnä muiden teoksia. Vuosina 1901−1902 hän oli Finländische Rundschau -aikakauskirjan toimittajana.Brausewetter, Ernst, Tietosanakirja osa 1, palsta 1236−1237, Tietosanakirja Osakeyhtiö 1909 Brausewetter on kääntänyt saksaksi Juhani Ahoa (Papin tytär, Papin rouva). == Lähteet == ==Kirjallisuutta== * Gisbert Jänicke, Ernst Brausewetters finnländisches Abenteuer: das Schicksal eines Übersetzers (elämäkerta), Berlin: Berliner Wissenschafts-Verlag cop. 2006. Sarja: Schriftenreihe der Deutsch-Finnischen Gesellschaft, 6. ISBN 3-8305-1159-0 ==Aiheesta muualla== Luokka:Saksalaiset kirjailijat Luokka:Saksalaiset kielenkääntäjät Luokka:Vuonna 1863 syntyneet Luokka:Vuonna 1904 kuolleet
Christian Hviid Bredahl

Christian Hviid Bredahl (1784−1860) oli tanskalainen runoilija, talonpoikaista alkuperää. Ylioppilaaksi tultuaan hän antautui kirjailijaksi. Katkeroituneena siitä, ettei saavuttanut ansaitsemaansa tunnustusta, hän vetäytyi pian takaisin maalaisoloihin, missä hän eli hyvin niukoissa varoissa kättensä työllä. Bredahlilla oli luontaiset näytelmäkirjailijan lahjat. Hänen Dramatiske scener, joiden tapahtumapaikka on Kuussa, osoittivat, että hänellä oli omaperäinen ja voimakas mielikuvitus ja syvällinen, ihanteellinen maailmankatsomus, tosin sekoittuneena pettyneen katkeruuteen. Vasta myöhemmin on tanskalaisille selvinnyt hänen arvonsa kirjailijana. Bredahl on kirjoittanut myös poleemisia kirjoituksia Adam Oehlensehlægerin romantiikkaa sekä Thomasine Gyllembourgin realismia vastaan.Bredahl, Christian Hviid, Tietosanakirja osa 1, palsta 1238, Tietosanakirja Osakeyhtiö 1909 == Lähteet == ==Aiheesta muualla== Luokka:Tanskalaiset runoilijat Luokka:Vuonna 1784 syntyneet Luokka:Vuonna 1860 kuolleet
Johann Jakob Breitinger

Johann Jakob Breitinger (1701−1776) oli sveitsinsaksalainen kirjailija ja professori. Hän taisteli ystävänsä Johann Jakob Bodmerin rinnalla esteettis- kriittissä kirjoituksissa Johann Christoph Gottschedia ja ranskalaista kirjallista makusuuntaa vastaan. Breitinger oli perinpohjainen, tarkka oppinut. Hänen pääteoksensa on Kritische Dichtkunst.Breitinger, Johann Jakob, Tietosanakirja osa 1, palsta 1241, Tietosanakirja Osakeyhtiö 1909 == Lähteet == ==Aiheesta muualla== Luokka:Sveitsiläiset kirjailijat Luokka:Saksankieliset kirjailijat Luokka:Vuonna 1701 syntyneet Luokka:Vuonna 1776 kuolleet
Salus-sairaala

Salus-sairaala oli Helsingin Kaivopuistossa osoitteessa Kalliolinnantie 4:ssä vuosina 1929–1983 toiminut yksityinen sairaala. Sen perustivat sisarukset Ida ja Maria Rytkönen (k. 1943).Ihatsu, Sanna & Lehtonen, Riitta & Piha, Heikki & Seitsalo, Seppo: ”Sairaala Salus”, TERVEISIÄ SAIRAALASTA. Postikortit kertova pääkaupunkiseudun sairaaloiden historiasta., ss. 279-280. Helsingin ja Uudenmaan sairaanhoitopiirin taidetoimikunta, 2017. ISBN 9789523010994. Rytköset olivat toimineet sairaanhoitajina Helsingissä jo aiemmin. Ensimmäisen gynekologisen Ensi-sairaalan he olivat perustaneet jo vuonna 1901 Kruununhakaan. Sairaala muutti ensimmäisinä vuosinaan useaan kertaan, päätyen lopulta Laivurinkadulle vuonna 1909. Vuonna 1919 sairaala muutti vielä Vuorikatu 22:een oman sairaalan rakennustöiden ajaksi. Rakennus edustaa arkkitehtuuriltaan 1920-luvun klassismia. Sen on suunnitellut perustajien nuorin sisar, arkkitehti Kerttu Rytkönen. Siinä oli aluksi 50 vuodepaikkaa. Sairaalan erityisaloja olivat synnytykset, kirurgia ja naistensairaudet. Synnytyspaikkoja oli 8-12 ja sairaalassa toimi 12 naistentautien ja synnytysten alan lääkäriä, merkittävimpänä Laimi Leidenius. Vuonna 1930 sairaalassa toimi 50 lääkäriä kaikilta erikoisaloilta. Vuonna 1934 rakennuksen eteen sijoitettiin Emil Cedercreutzin suunnittelema Pekka-koirapatsas, jonka tämä oli suunnitellut oman Pekka-koiransa kuvaksi. Obstetrinen toiminta lopetettiin vuonna 1940. Ida Rytkönen luovutti sairaalan vuonna 1945 Wihuri- säätiön käyttöön ja toimi ylihoitajana vuoteen 1954 saakka. Vuonna 1947 Rytkösten neljännen sisaren pojasta, sisätautilääkäri Pentti Halosesta tuli sairaalan ylilääkäri. Häntä voidaan pitää Suomen korketasoisen kardiologian isähahmona. ja hänen johdollaan Salus-sairaalasta kehitettiin sydäntautien tutkimuksen yksityinen huippuyksikkö, Wihurin tutkimuslaitos. Saluksessa tehtiin Suomen ensimmäinen sydänkatetrisaatio vuonna 1948 sekä ensimmäiset sydänangiografiat. Sotien jälkeen sairaalan paikkaluku oli 30. Rakennus toimi sairaalana säätiön alaisuudessa vuoteen 1983 saakka. Vuonna 1985 siitä muokattiin lääketieteellinen tutkimuslaitos, ja vuonna 2013 rakennus remontoitiin toimistoiksi, kun tutkimus siirtyi Biomedicumiiin Meilahteen. Nykyisin rakennuksessa pitävät toimistojaan muun muassa Wihurin rahasto, Suomen Meripelastusseura sekä lukuisat taideinstituutiot. == Lähteet == == Aiheesta muualla == * Uusi, ajanmukainen yksityissairaala Helsinkiin, Helsingin Sanomat, 29.04.1928, nro 117, s. 10, Kansalliskirjaston digitaaliset aineistot * Uusi, ajanmukainen yksityissairaala Helsingissä, Helsingin Sanomat, 06.10.1929, nro 270, s. 8, Kansalliskirjaston digitaaliset aineistot * Kolmen sisaruksen yhteistyö, Kansan kuvalehti, 01.01.1933, nro 1, s. 18, Kansalliskirjaston digitaaliset aineistot Luokka:Helsingin entiset sairaalat Luokka:Kaivopuisto
Horia Sima

Horia Sima (3. heinäkuuta 1907 Făgăras, Transilvania, Itävalta-Unkari – 25. toukokuuta 1993 Madrid, Espanja)Horia Sima (1907-1993) Ranskan kansalliskirjasto. Viitattu 14.2.2020. oli romanialainen poliitikko, joka toimi fasistisen Rautakaarti-puolueen toisena ja viimeisenä johtajana vuosina 1938–1941. Hän oli varapääministerinä Romaniaa vuosina 1940–1941 hallinneessa kansallisessa legioonalaishallituksessa, kunnes sotilasdiktaattori Ion Antonescu syrjäytti ja lakkautti Rautakaartin. Sima oli alun perin lukionopettaja Transilvaniassa.Sima, Horia Encyclopaedia Judaica, Encyclopedia.com. Viitattu 14.2.2020. Hän liittyi äärinationalistiseen ja antisemitistiseen Rautakaartiin pian sen perustamisen jälkeen vuonna 1927 ja kohosi puolueen johtajaksi Corneliu Zelea Codreanun vangitsemisen ja kuoleman jälkeen vuonna 1938.Horia Sima Nationalencyklopedin. Viitattu 14.2.2020. Sima pakeni vuonna 1939 Romaniasta Saksaan, mutta palasi seuraavana vuonna. Kuningas Kaarle II:n tehtyä sovinnon Rautakaartin kanssa Sima nimitettiin heinäkuussa 1940 kulttuuriministeriksi Ion Gigurtun hallitukseen. Kaarle II:n luovuttua kruunusta nimitettiin 5. syyskuuta 1940 marsalkka Antonescun johtama ”kansallinen legioonalaishallitus”, jossa Sima oli varapääministerinä.Sima, Horia CIA-raportti (julkistettu 2002). Viitattu 14.2.2020. Sima valvoi muun muassa juutalaisten omaisuuden takavarikointia. Tammikuussa 1941 Siman johtama Rautakaarti yritti kaapata vallan Antonesculta. Lyhyen kapinan aikana rautakaartilaiset myös joukkomurhasivat juutalaisia Bukarestissa. Epäonnistuneen kaappausyrityksen jälkeen Rautakaarti tukahdutettiin ja Sima pakeni Saksaan, jossa hänet vangittiin. Antonescun hallinto tuomitsi hänet poissaolevana elinkautiseen vankeuteen kesäkuussa 1941. Kun Saksalle uskollinen Antonescu syrjäytettiin vallankaappauksella elokuussa 1944 ja Romania vaihtoi puolta toisessa maailmansodassa, saksalaiset asettivat Siman johtaman nukkehallituksen, joka toimi maanpaossa Wienissä. Pakolaishallitus asetettiin 24. elokuuta ja lakkasi toimimasta joulukuussa 1944. Sodan jälkeen Sima asettui asumaan Espanjaan, jossa hän muun muassa luennoi Barcelonan yliopistossa. Romaniassa kansantuomioistuin tuomitsi hänet poissaolevana kuolemaan vuonna 1946. Sima pysyi aktiivisena kansainvälisessä uusfasistisessa liikkeessä ja julkaisi Rautakaartin aatetta sekä Romanian historiaa käsitelleitä teoksia. Vuonna 1951 julkaisemassaan teoksessa Destinée du nationalisme hän pyrki ottamaan etäisyyttä fasismiin ja kansallissosialismiin.Wojciech Roszkowski & Jan Kofman: Biographical Dictionary of Central and Eastern Europe in the Twentieth Century, s. 2492. Routledge 2016. Google Books ==Lähteet== ==Aiheesta muualla== Luokka:Romanian ministerit Luokka:Kulttuuriministerit Luokka:Vuonna 1907 syntyneet Luokka:Vuonna 1993 kuolleet
Karl Leister

Karl Leister (s. 15. kesäkuuta 1937 Wilhelmshaven) on saksalainen klarinetisti.Karl Leister AllMusic Leister sai varhaisimman musiikkikasvatuksen isältään, joka myös oli klarinetisti. Hän opiskeli Hanns Eisler -musiikkiyliopistossa vuosina 1953–1956 ja soitti Komische Oper Berlinin orkesterissa vuosina 1957–1959. Vuonna 1959 Leister pääsi Berliinin filharmonikkojen jäseneksi, jona pysyi vuoteen 1993. Vuonna 1986 hän perusti Berliinin solistit -kamarikokoonpanon. Vuonna 1994 hänestä tuli Hanns Eisler -musiikkiyliopiston professori, jona hän toimi vuoteen 2002. Leisterin ohjelmistoon on kuulunut teoksia muiden muassa Wolfgang Amadeus Mozartilta, Carl Maria von Weberiltä, Louis Spohrilta, Sergei Prokofjevilta, Paul Hindemithiltä, Felix Mendelssohnilta, Max Regeriltä, Gioacchino Rossinilta, Carl Nielseniltä ja Franz Danzilta. Leister on esiintynyt myös kamarimuusikkona kansainvälisesti useiden johtavien pianistien, jousisoittajien ja laulajien kanssa. Hän on levyttänyt monille levymerkeille, kuten EMI:lle, Deutsche Grammophonille ja BIS:lle. == Lähteet == Luokka:Saksalaiset klarinetistit Luokka:Vuonna 1937 syntyneet Luokka:Elävät henkilöt
Hydriske

Hydriske (, ; dem., ’pieni hydria’) on pieni antiikin aikainen hajustepullo. Se tunnetaan vaasien muotona erityisesti kreikkalaisesta keramiikasta. Hydriske muistutti nimensä mukaisesti muodoltaan pientä hydriaa. Hydriskejä tehtiin paitsi savesta eli keraamisena myös muun muassa lasista. Muoto oli melko harvinainen. Tiedosto:Glass hydriske (perfume bottle) MET DP153385.jpg|Lasinen hydriske, 200-luku eaa. Tiedosto:Glass hydriske (perfume bottle) MET DP153383.jpg|Lasinen hydriske, 200-luku eaa. == Lähteet == Luokka:Antiikin Kreikan vaasien muodot Luokka:Kreikankieliset sanat ja sanonnat
Kados

Kados (, ) on antiikin aikainen keraaminen viini- tai vesiruukku. Se tunnetaan vaasien muotona erityisesti kreikkalaisesta keramiikasta. Kados on eräs amforoiden tyyppi, ja sitä käytettiin ainakin nesteiden säilyttämiseen. Kadoksessa on leveähkö vartalo, laaja suu ja kaksi pystysuuntaista kädensijaa. Termin käyttö tunnetaan ainakin 500- ja 400-luvuilta eaa. Roomassa kados (cadus) oli myös kreikkalaisten viinien mittayksikkö, joka vastasi kreikkalaista metretestä eli amforeusta, toisin sanoen noin 39,4 litraa, siinä missä roomalaisten viinien mittayksikkö oli roomalainen amfora (amphora). == Lähteet == == Aiheesta muualla == Luokka:Antiikin Kreikan vaasien muodot Luokka:Kreikankieliset sanat ja sanonnat
Kakkabe

Kakkabe () on antiikin aikainen keraaminen astia. Se tunnetaan vaasien muotona erityisesti kreikkalaisesta keramiikasta. Kakkabe oli jonkinlainen keittoastia. Se tunnetaan pääasiassa kirjallisuudesta Athenaioksen kautta.Athenaios: Deipnosofistai 169c. Vaasityypin nimi on alkuperältään esikreikkalainen, toisin sanoen kreikkalaiset olivat saaneet sen jostakin varhaisemmasta kielestä ja kulttuurista. Kakkaben muotoa ei tunneta täsmällisesti. Se muistutti oletettavasti khytraa ja käyttötarkoituksensa puolesta myös lopasta. Kakkaben tyypeiksi esitetään muun muassa: Tiedosto:Kakkabe - Form a.jpg|Tyypin A kakkaben muoto ulkoa ja sisältä. Tiedosto:Kakkabe - Form b.jpg|Tyyppi B. Tiedosto:Kakkabe - Form c1.jpg|Tyyppi C1. Tiedosto:Kakkabe - Form c2.jpg|Tyyppi C2. Tiedosto:Kakkabe - Form d.jpg|Tyyppi D. == Lähteet == == Aiheesta muualla == Luokka:Antiikin Kreikan vaasien muodot Luokka:Kreikankieliset sanat ja sanonnat
Kalathos (kori)

Kalathos () on antiikin aikainen keraaminen tai muusta materiaalista tehty kori. Se tunnetaan vaasien muotona erityisesti kreikkalaisesta keramiikasta. Kalathos on muodoltaan kapea ylös päin levenevä liljamainen kori. Siinä säilytettiin esimerkiksi kehräämätöntä villaa, juustoa, hedelmiä tai kanoja. Kalathoksia kannettiin Demeterille omistetuissa juhlissa. Kalathos-koreista sai nimensä korinttilaisen pylvään kapiteelin samanmuotoinen kalathos-osa. Tiedosto:Kalathos.gif|Kalathoksen muoto ulkoa ja sisältä. Tiedosto:Attic protogeometric Kalathos Antikensammlung Kiel.jpg|Attikalainen protogeometrinen kalathos, n. 950–900 eaa. Tiedosto:Street vendor Pan Painter MAN.jpg|Kalathos käytössä. Kuvitusta pelikessä, n. 480–470 eaa. Tiedosto:Alkaios Sappho Staatliche Antikensammlungen 2416 full.jpg|Attikalainen punakuviokeraaminen kalathos, n. 470 eaa. Kalathos a decoro geometrico e fitomorfo, da tomba 2 a vico montessori (toritto), V-IV secolo ac ca.jpg|Apulialainen kalathos, 400–300-luku eaa. == Lähteet == == Aiheesta muualla == Luokka:Antiikin Kreikan vaasien muodot
Kalyks

Kalyks (, ) on antiikin aikainen keraaminen juoma-astia. Se tunnetaan vaasien muotona erityisesti kreikkalaisesta keramiikasta. Kalykseja valmistettiin jo pronssikaudella ja myös antiikin aikana. Vaasityypin nimi on alkuperältään esikreikkalainen, toisin sanoen kreikkalaiset olivat saaneet sen jostakin varhaisemmasta kielestä ja kulttuurista. Kreikan kielessä nimi viittaa myös kukan verhiöön. Kalyks muistuttaa alaosaltaan eräänlaista jalallisen kyliksin ja lakainan välimuotoa. Siinä on kuitenkin yläosassa korkea ja leveä huuli. Kalyks on joskus jalaton ja joskus jalallinen. Kalyksia muistuttava kalykskrateeri on yksi krateerin muoto. Tiedosto:Chalis.gif|Eräs kalyksin muoto ulkoa ja sisältä. Tiedosto:Terracotta stemmed calyx MET DP119386.jpg|Jalallinen kalyks, 400-luku eaa. == Lähteet == Luokka:Antiikin Kreikan vaasien muodot Luokka:Kreikankieliset sanat ja sanonnat
Kernos

Kernos () on antiikin aikainen keraaminen astia. Se tunnetaan vaasien muotona erityisesti kreikkalaisesta keramiikasta. Kernos on hyvin vanha tyyppi, joka tunnetaan jo pronssikautisista kykladisesta ja minolaisesta kulttuurista 2000–1000-luvuilta eaa. Se oli käytössä edelleen antiikin aikana. Tuolloin kernos liittyi erityisesti Eleusiin mysteereihin. Vaasityypin nimi on alkuperältään esikreikkalainen, toisin sanoen kreikkalaiset olivat saaneet sen jostakin varhaisemmasta kielestä ja kulttuurista. Kernoksen tunnusmerkki on se, että sen suun ympärillä on useita pieniä astioita. Perustyypin kernos on muodoltaan avarasuinen ja matala, ja siinä on usein kaksi kädensijaa ja korkea jalka. Kernoksia tehtiin savesta ja kivestä. Minolaisessa kontekstissa nimitystä kernos on käytetty myös pyöreistä kivilevyistä, joita reunustavat pienet kuopat, ja joita pidetään usein käyttätarkoitukseltaan uskonnollisina. Erästä tällaista on ehdotettu varhaiseksi kompassiksi ja tähtitieteelliseksi laitteeksi. Tiedosto:Kernos -a.png|Tyypillisen kernoksen muoto. Tiedosto:Kernos with multiple cavitate, Minoan Crete, 3000-1900 BC, AMH, 144789.jpg|Minolainen kernos, 3000–1900 eaa. Tiedosto:Kreta- Malia04.jpg|Minolainen kivikernos Máliassa. Tiedosto:Kernos, Rhodes, c. 530 BC, L 446 - Martin von Wagner Museum - Würzburg, Germany - DSC05681.jpg|Kernos, n. 530 eaa. Tiedosto:Kernos a quattro pissidi, IV secolo ac.jpg|Kernos, 300-luku eaa. == Lähteet == == Aiheesta muualla == Luokka:Antiikin Kreikan vaasien muodot Luokka:Kreikankieliset sanat ja sanonnat
Eurofurence

Eurofurence on Euroopan suurin vuosittainen turritapahtuma. Se on järjestetty jo yli 20 kertaa, yleensä Saksassa, ja vuonna 2019 tapahtumaan osallistui noin 3 500 henkeä. Suomalaisia oli heistä joitakin kymmeniä.Eurofurencen viralliset nettisivut Euroopan suurin turri-kansan tapahtuma kokoaa pörröpukujen harrastajat yhteen Berliinissä - ”Tapaat jonkun, kenen kanssa olet jutellut vuoden netissä” Iltalehti. Viitattu 13.2.2020 Eurofurenceen sisältyy muun muassa erilaisia työpajoja, kuvataidetta, pelejä sekä fursuit-eläinasuihin pukeutumista.Mit 'nem Tiger im Fahrstuhl Vuodelta 2020 tapahtuma päätettiin koronaviruspandemian takia peruuttaa. == Lähteet == Luokka:Turrit Luokka:Harrastustapahtumat
Khus

Khus ( tai khous, ) voi viitata seuraaviin: * khus, antiikin kreikkalainen viinikannu * khus, antiikin kreikkalainen mittayksikkö * Khoes (monikko, ’khukset’), yksi Anthesteria-juhlan päivistä Luokka:Kreikankieliset sanat ja sanonnat
Khus (keramiikka)

Khus ( tai khous, ) on antiikin aikainen keraaminen viinikannu. Se tunnetaan vaasien muotona erityisesti kreikkalaisesta keramiikasta. Khus on muodoltaan pulleahko kannu, jossa on kädensija ja kolmikaarinen apilanlehteä muistuttava nokka. Se voidaan lukea erääksi oinokhoen muodoksi. Vaasityypin nimi on peräisin sanasta kheō (), ’kaataa’, ’valaa’. Grammaatikko Krates Malloslaisen mukaan khus-kannulla oli alun perin sama muoto kuin Panathenaia-amforoilla, ja se tunnettiin myös nimellä pelike. Myöhemmin se sai oinokhoen tai olpen muodon. Khus-kannuja käytettiin viinikannuina haudoilla sekä Ateenan Anthesteria-juhlassa, jonka yksi päiväkin oli nimeltään Khoes (), ’khukset’. Khus oli myös eräs kreikkalainen tilavuusmitta, nykymitoissa noin 3,27 litraa. Khus-kannut olivat vetoisuudeltaan pienempiä kuin mitä khus oli mittayksikkönä. Tämä selittää tekstikohdat, jotka aiheuttaisivat ihmetystä, jos khus tulkittaisiin tarkoittamaan yli kolmen litran nestemäärää. Esimerkiksi komediakirjailija Eubuloksella eräs mies tilaa kerran khusin viiniä kapēleionista eli tavernasta, ja Milon Krotonlaisen sanotaan kerran juoneen kolme khusta viiniä yhdellä vedolla. Tiedosto:Oinochoe Typ 3 Chous.gif|Khuksen muoto ulkoa ja sisältä. Tiedosto:Oinochoe, chous MET sf061021201.jpg|Khus, n. 420 eaa. Tiedosto:Red-figured chous (wine jug) with a two-horse chariot passing a finish post, made in Athens, about 420-400 BC, Winning at the ancient Games, British Museum (7667235716).jpg|Khus, n. 420–400 eaa. Tiedosto:Oinochoe, chous MET sf061021194r.jpg|Khus, n. 400–350 eaa. == Lähteet == == Kirjallisuutta == * == Aiheesta muualla == Luokka:Antiikin Kreikan vaasien muodot
Khytra

Khytra (, myös , , ) on antiikin aikainen keraaminen pata. Se tunnetaan vaasien muotona erityisesti kreikkalaisesta keramiikasta. Khytra on keittoastia, joka sopi erityisesti keitoille ja muhennoksille. Se oli kyseisen kaltaisten astioiden yleisin tyyppi ainakin vielä arkaaisella kaudella. Athenaios mainitsee sen samassa yhteydessä kuin kakkaben, joka ilmeisesti muistutti khytraa.Athenaios: Deipnosofistai 169c. Käyttötarkoitukseltaan khytraa muistutti myös lopas. Khytra on muodoltaan pyöreähkö pata, jossa on leveä suu ja yksi tai kaksi pystysuuntaista hartiasta huuleen ulottuvaa kädensijaa. Khytrassa saattoi olla kansi. Khytran tyypeiksi esitetään muun muassa: Tiedosto:Chytra - Form 1a.jpg|Tyypin 1a khytran muoto ulkoa ja sisältä. Tiedosto:Chytra - Form 1a1.jpg|Tyyppi 1a1. Tiedosto:Chytra - Form 1b.jpg|Tyyppi 1b. Tiedosto:Chytra - Form 1c.jpg|Tyyppi 1c. Tiedosto:Chytra - Form 1d.jpg|Tyyppi 1d. Tiedosto:Chytra - Form 1e.jpg|Tyyppi 1e. == Lähteet == == Aiheesta muualla == Luokka:Antiikin Kreikan vaasien muodot Luokka:Kreikankieliset sanat ja sanonnat
Pienten joutsenten tanssi

Pienten joutsenten tanssi on eräs tunnetuimpia ja pidetyimpiä sävelmiä Pjotr Tšaikovskin baletista Joutsenlampi. Prinssi Siegfrid kohtaa joutseniksi lumotut neidot yöllä lammen rannalla ja rakastuu näiden johtajaan Odetteen. Vain rakkaus voi kumota lumouksen ja joutsenet ihastuvat mahdollisuuteen. Prinssi vannoo rakkauttaan Odettelle ja neljä pienintä joutsenta tanssii lumoavan rivitanssin rakkauden kunniaksi. == Lähteet == Luokka:Baletit Luokka:Pjotr Tšaikovskin teokset Luokka:1870-luvun musiikkiteokset Luokka:Seulonnan keskeiset artikkelit
Huumeiden vastainen sota (Yhdysvallat)

Huumeiden vastainen sota Yhdysvalloissa on kampanja, jonka tarkoituksena on vähentää laitonta huumekauppaa Yhdysvalloissa. Se alkoi vuonna 1971 presidentti Richard Nixonin toimesta. Nixonia motivoi kotimaan hippiliikkeen lisäksi Vietnamin sotaan osallistuvien amerikkalaissotilaiden yleistyvä huumeriippuvuus. Huumeiden vastaisen sodan voidaan katsoa enimmäkseen epäonnistuneen tavoitteissaan. Kampanjan lähtöoletuksena oli, että kovien otteiden käyttö huumausaineiden tuottajia, levittäjiä ja käyttäjiä kohtaan johtaisi markkinoiden pienenemiseen ja sitä kautta huumeongelman katoamiseen. Tosiasiassa laittomien päihteiden valmistus- ja käyttömäärät ovat huumeiden vastaisen sodan aikana kuitenkin merkittävästi kasvaneet. Etenkin crack- kokaiinin käyttö yleistyi valtavasti Yhdysvalloissa 1980- ja 1990-lukujen aikana ja aiheutti suoranaisen crack-epidemian. Aggressiivinen huumepolitiikka ja lisääntynyt huumeidenkäyttö on johtanut rikos- ja vankiluvun merkittävään kasvuun Yhdysvalloissa. Erityisesti mustien asuttamilla köyhillä alueilla rikollisuus on lisääntynyt merkittävästi.Crack: Inner city decay in AmericaMeasuring Crack Cocaine and Its Impact (2006)(pdf) Käytännössä haittavaikutusten lieventämiseen tähtäävä politiikka on osoittautunut aggressiivista huumepolitiikkaa tehokkaammaksi tavaksi vähentää laittomien päihteiden aiheuttamia terveysongelmia. Osana sotaa Yhdysvallat pyrkii tuhoamaan huumeviljelmiä muissa maissa. Se on käyttänyt tähän miljardeja dollareita. Esimerkiksi Kolumbia on saanut sotilaallista apua. Vastineeksi Kolumbia tuhoaa kokaiiniviljelmiä myrkyillä ja mekaanisesti. == Katso myös == * Huumeiden vastainen sota (yleisartikkeli) == Lähteet == Luokka:Huumekauppa Luokka:Yhdysvaltain politiikka
Klibanos

Klibanos (, , ) on antiikin aikainen keraaminen uunina käytetty astia. Se tunnetaan vaasien muotona erityisesti kreikkalaisesta keramiikasta. Klibanos on muodoltaan kupumainen alaosastaan leveämpi ja yläosastaan kapeampi vaasi. Sitä käytettiin eräänlaisena siirrettävänä uunina. Klibanoksessa voitiin muun muassa paistaa leipää laittamalla se hiillokselle ja kasaamalla myös sen ympärille hehkuvia hiiliä.Herodotos: Historiateos 2.92. Vaasissa saattoi olla reikiä, joiden ansiosta lämpö vaikutti paremmin astian sisälle. Toisen tulkinnan mukaan hiilet olisivat kuitenkin olleet astian sisällä, ja taikina levitettynä sen pinnalle. Sana esiintyy usein uunin merkityksessä antiikin kirjallisuudessa ja myös Septuagintassa ja Uudessa testamentissa. Samankaltaista tai ainakin samannimistä vaasia käytettiin myös veden nostamiseen.Strabon: Geografia 16.2.13. Vaasin muodon ansiosta samaa sanaa käytettiin myös maanalaisista tunneleista ja holvikäytävistä. == Lähteet == == Aiheesta muualla == Luokka:Antiikin Kreikan vaasien muodot Luokka:Kreikankieliset sanat ja sanonnat
Kothon

Kothon () on antiikin aikainen keraaminen astia. Se tunnetaan vaasien muotona erityisesti kreikkalaisesta keramiikasta. Kothon oli antiikin Kreikassa useiden eri vaasimuotojen nimitys. Sen suhte eksaleiptroniin ja plemokhoeen on epäselvä. Usein kothon käsitetään eksaleiptronin tai kummankin synonyymiksi. Toisaalta se voi tarkoittaa myös yksikorvaista syvää juoma-astiaa tai lakonialaista juomamaljaa, joka oli erityisesti sotilaiden suosiossa helpon kuljetettavuutensa vuoksi. Tiedosto:Kothon - pottery.jpg|Kothonin muoto ulkoa ja sisältä. Tiedosto:Corinthian kothon Louvre CA3352.jpg|Korinttilainen kothon, n. 550–500 eaa. Tiedosto:Kothon (exaleiptron) 550-500 BC Prague Kinsky, NM-H10 1660, 140839.jpg|Kothon, n. 550–500 eaa. Tiedosto:Terracotta tripod kothon (vessel for perfumed oil) MET DP-12864-003.jpg|Kolmijalkainen kothon, 500-luku eaa. == Lähteet == == Aiheesta muualla == Luokka:Antiikin Kreikan vaasien muodot Luokka:Kreikankieliset sanat ja sanonnat
Kotyle

Kotyle () on antiikin aikainen keraaminen juomamalja. Se tunnetaan vaasien muotona erityisesti kreikkalaisesta keramiikasta. Kotyle-nimitys viittasi antiikissa erilaisiin juomamaljoihin yleensä. Usein se nähdään kuitenkin omaksi tyypikseen. Tässä merkityksessä kotyle on syvä jalaton juomamalja, jossa on kaksi vaakasuuntaista kädensijaa lähellä suuta. Athenaioksen perusteella nimitystä kotyle käytettiin sekä kädensijallisista että kädensijattomista maljoista. Usein kotyle käsitetään kuitenkin samaksi kuin skyfos, josta sen erottaminen on hankalaa. Vaasityypin nimi on alkuperältään esikreikkalainen, toisin sanoen kreikkalaiset olivat saaneet sen jostakin varhaisemmasta kielestä ja kulttuurista. Kotyle oli myös tilavuusmitta, noin 2,7 dl. == Lähteet == == Aiheesta muualla == Luokka:Antiikin Kreikan vaasien muodot Luokka:Kreikankieliset sanat ja sanonnat
Tyreek Hill

Tyreek Hill (s. 1. maaliskuuta 1994 Florida) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän pelaa nykyisin Miami Dolphinsin riveissä.https://www.pro-football- reference.com/players/H/HillTy00.htm Hillin varasi NFL:ään Kansas City Chiefs vuonna 2016 varausnumerolla 165. Tätä ennen hän pelasi Oklahoma Staten ja West Alabaman collegejoukkueissa. Hill on kilpaillut myös pikajuoksussa. Vuoden 2012 alle 20-vuotiaiden MM-kilpailuissa hän sijoittui 200 metrin juoksussa kolmanneksi, 100 metrin juoksussa neljänneksi ja voitti kultaa 4 × 100 metrin viestissä Yhdysvaltain joukkueessa. Hänen ennätyksensä 100 metrillä on 10,19 s (tuuli +1,7 m/s) ja 200 metrillä 20,14 s (+1,8 m/s). Myötätuulituloksena hän on juossut 100 metriä aikaan 9,98 s (+5,0 m/s). ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Yhdysvaltalaiset pikajuoksijat Luokka:Vuonna 1994 syntyneet Luokka:Elävät henkilöt
Kyathos

Kyathos (, ) voi viitata seuraaviin: * kyathos, antiikin kreikkalainen ammennus- ja juoma-astia * kyathos, antiikin kreikkalainen tilavuusmitta * Kyathos, kreikkalaisessa mytologiassa Oineuksen juomanlaskija, jonka Herakles surmasi.Pausanias: Kreikan kuvaus 2.13.8. * pesäsienet (Cyathus), sienien suku == Lähteet == Luokka:Kreikankieliset sanat ja sanonnat
Kyathos (keramiikka)

Kyathos (, ) on antiikin aikainen keraaminen ammennus- ja juoma-astia. Se tunnetaan vaasien muotona erityisesti kreikkalaisesta keramiikasta. Kyathos- muoto kehitettiin arkaaisella kaudella 500-luvun eaa. jälkimmäisellä puoliskolla mahdollisesti savenvalaja Nikostheneen työpajassa. Muoto saattoi olla kopioitu Etruriasta, ja oli mahdollisesti tarkoitettu paikallisille markkinoille. Astian nimi on sukua kreikan sanalle kyeō (), ’sisältää’. Kyathos on muodoltaan jalaton tai matalajalkainen astia, jossa on yksi korkea korva eli kädensija. Kyathokset oli usein koristeltu mustakuviotekniikalla. Kyathos oli myös tilavuusmitta, n. 4,5 cl. Kreikkalaisessa mytologiassa Kyathos oli Oineuksen juomanlaskija.Pausanias: Kreikan kuvaus 2.13.8. Tiedosto:Kyathos.gif|Kyathoksen muoto ulkoa ja sisältä. Tiedosto:Pittore lydos, kyathos attica con divinità alle feste antesterie, dalla tomba 145 della necr. dell'osteria, 550-510 ac ca.jpg|Kyathos, n. 550–510 eaa. Tiedosto:Pittore di caylus, kyathos attico con contesa per la cerva d'oro, dal monte aùto, 520-510 ac ca.jpg|Kyathos, n. 520–510 eaa. Tiedosto:Greek - Black- figure Kyathos - Walters 48219 - Side A.jpg|Kyathos, n. 510 eaa. == Lähteet == == Aiheesta muualla == Luokka:Antiikin Kreikan vaasien muodot